Държавен вестник, бр. 78, 2012 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  78
МИНИСТЕРСТВО 
НА ЗЕМЕДЕЛИЕТО И ХРАНИТЕ
НАРЕДБА № 15
от 1 октомври 2012 г.
за реда за предоставяне на обезпечения за 
издаване на лицензии за внос и износ, сер­
тификати за предварително фиксиране и 
удостоверения за възстановяване за селско­
стопански продукти от или за трети страни 
Г л а в а  п ъ р в а
ОБЩИ РАЗПОРЕДБИ
Чл. 1. С тази наредба се определят редът и 
условията за предоставяне на обезпечения за 
издаване на лицензии за внос и износ, серти­
фикати за предварително фиксиране и удосто­
верения за възстановяване за селскостопански 
продукти от или за трети страни съгласно 
Регламент за изпълнение (ЕС) № 282/2012 на 
Комисията от 28 март 2012 г. за определяне 
на общи подробни правила за прилагане на 
системата от гаранции за селскостопанските 
продукти (OB L 92, 30.3.2012 г.). 
Чл. 2. Преди или по време на кандидатства­
не за участие в разпределението на тарифни 
квоти и търгове за внос на земеделски продукти 
от трети страни, както и за изпълнение на 
задължението за внос на земеделски продукти 
от трети страни по лицензии вносителите 
представят в Министерството на земеделието 
и храните (МЗХ) оригинални документи за 
учредена гаранция, съответстваща по размер 
на обезпечението по конкретния регламент. 
 Чл. 3. Преди или по време на кандидат­
стване за лицензия за износ за трети страни 
или за получаване на сертификат за предва­
рително фиксиране за селскостопански про­
дукти износителите представят в Държавен 
фонд „Земеделие“ – Разплащателна агенция 
(ДФЗ – РА), оригинални документи за учре­
дена гаранция, съответстваща по размер на 
обезпечението по конкретния регламент. 
Г л а в а  в т о р а
ВИДОВЕ ГАРАНЦИИ
Чл. 4. (1) Допустимите гаранции по чл. 2 
и 3 се предоставят чрез:
1. откриване на паричен депозит;
2. гаранция, издадена от кредитна или 
финансова институция, лицензирана или 
регистрирана от Българската народна банка 
(БНБ) за извършване на гаранционни сделки 
съгласно разпоредбите на Закона за кредит­
ните институции.
(2) Гаранциите са определени в съответствие 
с чл. 7, ал. 1 от Регламент за изпълнение (ЕС) 
№ 282/2012. Не се допуска предоставянето 
на друг вид обезпечение освен посочените в 
чл. 4, ал. 1, т. 1 и 2. 
Г л а в а  т р е т а
РЕД ЗА ПРЕДОСТАВЯНЕ НА 
ОБЕЗПЕЧЕНИЯ
Чл. 5. Паричната гаранция за изпълнение 
на задължението по лицензия за внос на земе­
делски продукти се внася по нарочна банкова 
сметка в полза на Министерството на земе­
делието и храните. Сметката за внасяне на 
паричен депозит се посочва от министъра на 
земеделието и храните и публично се обявява 
на интернет страницата на Министерството 
на земеделието и храните.
Чл. 6. Паричната гаранция за изпълнение на 
задължението по лицензия за износ и сертифи­
кат за предварително фиксиране на земеделски 
продукти се внася по нарочна банкова сметка 
в полза на Държавен фонд „Земеделие“ – Раз­
плащателна агенция. Сметката за внасяне на 
паричен депозит се посочва от изпълнителния 
директор на Държавен фонд „Земеделие“ – Раз­
плащателна агенция, и публично се обявява 
на интернет страницата на ДФЗ – РА.
Чл. 7. Гаранцията се учредява при спазване 
на всички от посочените по-долу условия:
1. гаранция, издадена от кредитна или 
финансова институция, лицензирана или ре­
гистрирана от Българската народна банка за 
извършване на гаранционни сделки съгласно 
разпоредбите на Закона за кредитните инсти­
туции;
2. размерът на сумата по нея съответства 
или надвишава дължимото обезпечение;
3. платима при поискване незабавно или в 
срок не повече от 30 дни от датата на получа­
ване на писменото искане от Министерството 
на земеделието и храните или от Държавен 
фонд „Земеделие“ – Разплащателна агенция. 
Чл. 8. Единичната гаранция по смисъла 
на чл. 3, параграф 1, буква а) на Регламент за 
изпълнение (ЕС) № 282/2012 на Комисията от 
28 март 2012 г. се предоставя в писмена форма 
съгласно приложения № 1, № 2, № 3 или № 4.
Чл. 9. Блоковата гаранция по смисъла на 
чл. 3, параграф 1, буква б) на Регламент за 
изпълнение (ЕС) № 282/2012 на Комисията 
от 28 март 2012 г. се предоставя в писмена 
форма съгласно приложение № 5 или № 6.
Г л а в а  ч е т в ъ р т а
ГАРАНТИ
Чл. 10. Гаранциите по чл. 2 и 3 се при­
емат от МЗХ и от ДФЗ – РА, само ако са 
издадени от:
1. банка (кредитна институция), получила 
лиценз за извършване на банкова дейност, 
включително извършване на гаранционни 
сделки, по реда и при условията на Закона 
за кредитните институции;
2. клон на банка, лицензирана в държа­
ва – членка на Европейския съюз, когато 
извършва банкова дейност, включително га­
ранционни сделки, по реда и при условията 
на Закона за кредитните институции;